CELEX: 62016TN0232
Language: hu
Date: 2016-05-12 00:00:00
Title: T-232/16. P. sz. ügy: A Közszolgálati Törvényszék F-3/15. sz., Frieberger és Vallin kontra Bizottság ügyben 2016. március 2-án hozott ítélete ellen az Európai Bizottság által 2016. május 12-én benyújtott fellebbezés

4.7.2016   
            
            
               HU
            
            
               Az Európai Unió Hivatalos Lapja
            
            
               C 243/44
            
         A Közszolgálati Törvényszék F-3/15. sz., Frieberger és Vallin kontra Bizottság ügyben 2016. március 2-án hozott ítélete ellen az Európai Bizottság által 2016. május 12-én benyújtott fellebbezés
   (T-232/16. P. sz. ügy)
   (2016/C 243/49)
   Az eljárás nyelve: francia
   
      Felek
   
   
      Fellebbező: Európai Bizottság (képviselők: G. Berscheid és G. Gattinara meghatalmazottak)
   
      A többi fél az eljárásban: Jürgen Frieberger (Woluwe-Saint-Lambert, Belgium) és Benjamin Vallin (Saint-Gilles, Belgium)
   
      Kérelmek
   
   A fellebbezők azt kérik, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-3/15. sz., Frieberger és Vallin kontra Bizottság ügyben 2016. március 2-án hozott ítéletének azon részét, amelyben a Közszolgálati Törvényszék megalapozottnak találta a negyedik jogalapot;
            
         
               —
            
            
               az elsőfokú eljárást illetően annyiban, amennyiben a Közszolgálati Törvényszék úgy ítélné meg, hogy a per állása lehetővé teszi az ítélethozatalt, mint megalapozatlant utasítsa el a keresetet és kötelezze a felperest a költségek viselésére;
            
         
               —
            
            
               a fellebbviteli eljárást illetően rendelkezzen úgy, hogy a felek maguk viselik az ezen eljárásban felmerült saját költségeiket.
            
         
      Jogalapok és fontosabb érvek
   
   Fellebbezése alátámasztása érdekében a fellebbező öt jogalapra hivatkozik.
   
               1.
            
            
               Az első jogalap az elsőfokú eljárásban felhozott érvek elferdítésére, valamint a kereseten túlterjedő határozathozatal tilalmának megsértésére vonatkozik.
            
         
               2.
            
            
               A második jogalap a személyzeti szabályzat XIII. melléklete 26. cikke (5) bekezdésének értelmezésével kapcsolatos téves jogalkalmazásra vonatkozik.
            
         
               3.
            
            
               A harmadik jogalap személyzeti szabályzat VIII. melléklete 11. cikkének (2) bekezdése szerinti, a nyugdíjjogosultságok átvitele fogalmának értelmezésével kapcsolatos téves jogalkalmazásra vonatkozik.
            
         
               4.
            
            
               A negyedik jogalap az indokolási kötelezettség megsértésére vonatkozik.
            
         
               5.
            
            
               Az ötödik jogalap az egyenlő bánásmód elvének megsértésére vonatkozik.